Kauno Kėdainių gatvės tiltas

Kauno Kėdainių gatvės tiltas, taip pat Santakos tiltas – naujai statomas automobilių transporto tiltas Kaune, jungiantis Nemuno upės krantus tarp Marvelės (Užnemunės g.) ir Vilijampolės (Brastos, Kėdainių g.) mikrorajonų, šalia Keleivinės prieplaukos, apie 200 m žemiau Neries ir Nemuno santakos.

Paruošiamieji statybos darbai pradėti 2023 m. pabaigoje.Kaunas imasi dešimtmetį laukto projekto: duotas startas Kėdainių tilto statyboms kaunas.lt 2023/07/22  Kiek daugiau nei 4-erius metus truksiančios statybos, 2023 m. duomenimis, kainuos per 115 milijonų eurų.Kaune prasidėjo paruošiamieji Kėdainių tilto statybos darbai kaunas.kasvyksta.lt 2023/10/09 

Tiltas statomas siekiant nukreipti transporto srautus nuo centrinių miesto gatvių. Numatyta, jog pagerės susisiekimas tarp Šilainių, Vilijampolės ir kitapus Nemuno esančių Marvelės, Aleksoto bei Žemosios Fredos mikrorajonų. Kėdainių tiltas Kaune bus vienas ilgiausių: savo ilgiu (417 m) bus trumpesnis tik už Čiurlionio tiltą (475 m) ir Lampėdžių tiltą (446 m). Tiltas suprojektuotas su 4 eismo juostomis, 23,2 m pločio. Be įprastų šalitilčių, ant jo numatytos pėsčiųjų bei dviračių eismui skirtos zonos. Tiltas gelžbetoninis, sijinis,  išskirtinės asimetrinės skerspjūvio konstrukcijos.

Tilto prieigose suprojektuotos dvi sankryžos, kurios leis patogiai naudotis naujuoju transporto statiniu. Brastos g. pusėje bus įrengiama žiedinė dviejų eismo juostų sankryža, o Užnemunės g. nepertraukiamą eismą užtikrins iškeltas viadukas. Abipus šių transporto mazgų numatytos triukšmą mažinančios užtvaros.

 Architektūra 

Naujasis tiltas susilaukė kontroversiškų įvertinimų, nes jo atsiradimas išskirtiniame kraštovaizdyje žada gerokai pakeisti ne vien transporto srautus, bet ir Kauno istorinės dalies panoramų vientisumą.KEIS IKONIŠKĄ MIESTOVAIZDĮ: Kaunas išrinko rangovą kontroversiškajam Kėdainių tiltui pilotas.lt 2023/07/24 Planuojamo statyti Kėdainių tilto architektūrinį konkursą laimėjo darbas „Santakos tiltas“.Paaiškėjo, kaip atrodys naujasis Kauno tiltas kaunas.lt 2017-12-12 Jo projektą parengė Vilniaus „Processoffice“ architektai bendradarbiaujant su „Kelprojekto“ inžinierių komanda. Projektuojant įvertinti Nemuno upės laivybos kelio E 41 parametrai, išlaikant žemiausius galimus aukščius. Tiltas išsiskiria išvystyta dviračių eismo ir pėsčiųjų promenada su amfiteatru santakos pusėje, nuo kurios atsiveria Kauno senamiesčio panorama.

Senamiesčio Santakos rajono artumas lėmė netradicinį architektūrinį sprendimą. Tilto asimetrija tarsi sklendžia simboliškai pratęsdama upių vagas. Centrinė tilto atrama – „sala“ – žymi susiliejančius Nemuno ir Neries vandenis. Tilto profilis buvo projektuojamas vizualiai ploninant pagrindinę tilto perdangą. Taip siekiama daryti kuo mažesnę įtaką miestovaizdžiui.

 Šaltiniai 

Kategorija:Tiltai per Nemuną
Kategorija:Kauno tiltai
Kategorija:Lietuvos sijiniai tiltai